ai4bharat/Pralekha huggingface dataset:
وزارت اطلاعات ونشریات
51 ویں آئی ایف ایف آئی نے نامور فلم سازوں پر مشتمل عالمی جیوری کا اعلان کیا
نئی دہلی ،04جنوری :.
انٹرنیشنل فلم فیسٹیول آف انڈیا کے 51 ویں ایڈیشن نے دنیا بھر کے نامور فلم سازوں کے ساتھ اپنی عالمی جیوری کا اعلان کر دیا ہے۔ جیوری میں چیئرمین کے طور پر پابلو سیسر ، پرسنا ویتھانج  ، ابوبکر شاکی  ، پریادرشن  اور محترمہ رباعیات حسین  شامل ہوں گے۔
جیوری کے نامور ممبروں کی مختصر تفصیل
پابلو سیسر ارجنٹینا کے فلم ساز ہیں۔ انہوں نے تنقیدی طور پر ستائش کی جانے والی فلموں، ایکوینوکس ، دی گارڈن آف دی روسز ، لاس ڈایوسس ڈی اگوا اینڈ افروڈائٹ ، دی گارڈن آف دی پرفیومس بنا کر افریقی سنیما میں تعاون کیا ہے۔
پرسننا وتھانیجس سری لنکا کے فلم ساز ہیں۔ وہ سری لنکا سنیما کی تیسری نسل کے علمبرداروں میں سے ایک سمجھے جاتے ہیں۔ انہوں نے آٹھ فیچر فلموں کی ہدایت کاری کی ہے جن میں ڈیتھ آن اے فل مون ڈے  ، اگست سن  ، فلاورس آف دی اسکائی  اینڈ وتھ یو، وتھاوٹ یو شامل ہیں اور کئی مشہور قومی اور بین الاقوامی ایوارڈز بھی جیتے ہیں اور سری لنکا میں تجارتی لحاظ سے کامیاب بھی رہے ہیں۔ تھیٹر کے اپنے ابتدائی کام میں انہوں نے بین الاقوامی مصنفین کے ڈراموں کا ترجمہ کیا اور انہیں پروڈیوس کیا ، عالمی ادب کی تخلیقات کو فلم میں ڈھالا۔ انہوں نے سری لنکا میں سنسرشپ کے خلاف لڑائی لڑی ہے اور سنیما کے ایک استاذ کی حیثیت سے کام کیا ہے جس نے نوجوان فلم سازوں اور شائقین کے لئے برصغیر میں ماسٹر کی کئی کلاسز کا انعقاد کیا ہے۔
ابوبکر شاکی یا “اے بی” شاکی ایک مصری – آسٹریائی مصنف اور ہدایتکار ہیں۔ ان کی پہلی فیچر فلم یومدائن کو 2018 کے کانس فلم فیسٹیول میں حصہ لینے کے لئے منتخب کیا گیا تھا اور اسے مین مسابقہ آرائی کے سیکشن میں دکھایا جائے گا اور وہ پالمے ڈی اور کے لئے مقابلہ آرائی کرے گی۔
رباعیات حسین بنگلہ دیشی فلم ڈائریکٹر ، مصنف اور پروڈیوسر ہیں۔ وہ مہرجان ، انڈر کنسٹرکشن اور میڈ ان بنگلہ دیش فلموں کے لئے مشہور ہیں۔
پریا درشن ایک ہندوستانی فلم ہدایتکار، اسکرین رائٹر اور پروڈیوسر ہیں۔ تین دہائیوں پر محیط کیریئر میں انہوں نے مختلف ہندوستانی زبانوں میں 95 سے زیادہ فلموں کی ہدایتکاری کی ہے، خاص طور پر ملیالم اور ہندی میں ، جبکہ انہوں نے تمل میں چھ اور تیلگو میں دو فلمیں بھی کی ہیں۔
کامرس اور صنعت کی وزارتہ
کامرس وصنعت کے وزیرنے کیپ ایکسل ایکسپورٹس ایورڈز پیش کئے
ہندوستان کا مستقبل بہت چھوٹی ، چھوٹی اور اوسط درجے کی صنعتوں کے سیکٹرپرمنحصر:پیوش گوئل
ماحولیات کی دیکھ بھال سبھی کے لئے سودمند:وزیرکامرس
پیوش گوئل نے صنعت سے میک۔ ان ۔انڈیا مصنوعات کے لئے برانڈویلیوتشکیل دینے کی اپیل کی
نئی دہلی ،18ستمبر :کامرس وصنعت اورریلوے کے مرکزی وزیرجناب پیوش گوئل نے آج نئی دہلی میں کیپ ایکسل ایکسپورٹ ایوارڈپیش کئے ۔ اس موقع پرمنعقد تقریب میں چھوٹی ، بہت چھوٹی اوراوسط درجے کی صنعتوں کے وزیرمملکت جناب پرتاپ چندرسارنگی بھی موجودتھے ۔
اس موقع پر اظہارخیال کرتے ہوئے کامرس وصنعت کے وزیر نے کہاکہ کیمیکل اور متعلقہ سیکٹروں میں جو ملک میں کچھ سب سے پرانی صنعتیں ہیں، کافی زیادہ صلاحیتیں ہیں اور یہ وقت ہے کہ تمام سیکٹرکو نئے چیلنجوں سے نمنٹنے کے لئے مشترکہ کوشش شروع کریں اور زیادہ مقاصد مقررکریں اور ساتھ ہی ساتھ غیرمعمولی نتائج کے لئے آرزورکھیں ۔
کامرس وصنعت کے وزیرنے ایوارڈحاصل کرنے والوں کی ستائش کی اورکہاکہ وہ ان لو گوں کو تحریک دیں جنھوں نے کوئی ایوارڈ نہیں جیتاہے تاکہ جرأت مندانہ فیصلے اور جوکھم لئے جاسکیں اورایسے لوگ اپنی صنعت میں غیرمعمولی کام کرنے کے لئے تحریک دیں۔ اس کے لئے وزیرموصوف نے کہاکہ کیپ ایکسل سیکٹرصنعتوں کو نئی تکنالوجی اپنانی چاہیئے اور نئی مارکیٹ تلاش کرنی چاہیئے اورجومصنوعات تیارکی جارہی ہیں ان کی قدرمیں اضافہ کیاجائے اورنہ صرف خام بلکہ بنیادی مصنوعات کے برآمدکاروں اور مال تیارکرنے والوں کے طورپرکمفرٹ زون میں نہ رہاجائے ۔
جناب پیوش گوئل نے مزید کہاکہ حالانکہ دنیا کی کیمیکلز مارکیٹ میں ہندوستان کی کیمیکلز اورمتعلقہ شعبوں میں برآمدات 10فیصد ہے ۔ لیکن اب یہ وقت ہے کہ اس سیکٹرکے برآمدکاروں کو نمبرایک پوزیشن پرلانے کی تحریک دی جائے اوراس کے لئے کامرس اورصنعت کے وزیر نے اس سیکٹرکی تمام صنعتوں سے اپیل کی کہ وہ برآمدات میں اضافہ کرنے کے لئے اپنی پیداوارکو زیادہ بڑھانے کے طورطریقوں پر غورکریں اور جرأت مندانہ اقدامات کریں ۔
کامرس اورصنعت کے مرکزی وزیرنے کہاکہ ہندوستان کا مستقبل بہت چھوٹی ، چھوٹی اور اوسط درجے کی صنعتوں پرمنحصرہے ۔ انھوں نے چھوٹی ، بہت چھوٹی اور اوسط درجے کی صنعتوں سے اپیل کی کہ وہ بندرگاہوں کے پاس کلسٹرکی ترقی ، بلک میں زمین کی دستیابی مشترکہ فعال ٹریٹمنٹ پلانٹ اورکامن ٹیسٹنگ سہولیات کے لئے حکومت سے تعاون کا مطالبہ کریں ۔ یہاں پیوش گوئل نے مزید کہاکہ ماحولیات کے لئے سرمایہ کاری اورنگہداشت ہرایک کے لئے ایک سود مند تجویز ہے ۔ ساتھ ہی ساتھ صنعت اورشہریوں کے لئے بھی ایک سودمند تجویز ہے کیونکہ یہ کاروبارکے لئے سازگارماحول تیارکرتی ہے اور دنیا بھر میں ہندوستانی مصنوعات کے لئے قابل قبول ہونے میں بھی مدد کرتی ہے ۔
کامرس وصنعت کے وزیر نے صنعت سے اپیل کی کہ وہ دنیا کو اپنے ساتھ شامل کریں اورآزادانہ تجارت کے ان سمجھوتوں کے ذریعہ دستیاب مواقع کا فائدہ اٹھائیں جو ہندوستان نے دوسرے ملکوں کے ساتھ کئے ہیں ۔ لیکن ساتھ ہی ساتھ قومی مفاد کا تحفظ کریں اور اپنے کاروباری مفاد کابھی خیال رکھیں اوراس سے بھی بڑی بات یہ کہ صارفین کے مفادات کو عزیز رکھیں ۔
وزارت دفاع
فضائیہ کے سربراہ کا دورہ بنگلہ دیش
29 جون 2021: فضائیہ کے سربراہ آر کے ایس بھدوریا، پی وی ایس ایم، اے وی ایس ایم، وی ایم، اے ڈی سی کو ان کے ہم منصب ایئر مارشل شیخ عبدالحنان، بی یو پی این ایس ڈبلیو سی ایف اے ڈبلیو سی پی ایس سی، جی ڈی ، بنگلہ دیش فضائیہ کے سربراہ نے 28 جون 2021 کو جشور میں بنگلہ دیش ایئر فورس اکیڈمی  میں 'صدرپریڈ 2021' کے موقع پر پاسنگ آؤٹ پریڈ اور کمیشننگ تقریب کا جائزہ لینے کی دعوت دی تھی۔
بنگلہ دیش کی آزادی کے لیے 1971 کی جنگ میں تاریخی فتح کی گولڈن جوبلی کے پیش نظر یہ دو روزہ دورہ انتہائی اہم تھا۔ یہ پہلی بار ہے جب کسی غیر ملکی سربراہ کو مہمان خصوصی کی حیثیت سے پریڈ کا جائزہ لینے کی دعوت دی گئی ہے جو بھارت اور بنگلہ دیش اور ان کی مسلح افواج کے درمیان دوستی اور اعتماد کے مضبوط تعلقات کا اعادہ کرنے کی علامت ہے۔
پریڈ کے دوران گریجویٹ تربیت یافتگان سے خطاب کرتے ہوئے فضائیہ کے سربراہ نے شاندار پریڈ کے لیے ان کی ستائش کی اور فوجی سطح کے تعامل کے تمام پہلوؤں میں تیزی سے پیش رفت کا ذکر کیا جس میں بھارت اور بنگلہ دیش کے درمیان دو طرفہ دفاعی تعاون گہرے تاریخی اور برادرانہ تعلقات میں ایک اہم ستون بن گیا ہے۔ فضائیہ کے سربراہ نے اس تقریب کو باہمی اعتماد اور فہم کی بنیاد پر دونوں فضائیہ کے درمیان پیشہ ورانہ تعلقات کی بہترین صورت حال کا اشارہ قرار دیا۔ انھوں نے اس اعتماد کا اظہار کیا کہ جنگ آزادی کے اس تاریخی 50 سالہ جشن کے دوران بی اے ایف اے میں ان کی موجودگی سے دونوں ممالک کے درمیان پہلے سے مضبوط اور کثیرالجہت شراکت داری کو تقویت ملے گی۔
بنگلہ دیش میں قیام کے دوران فضائیہ کے سربراہ نے اپنے میزبان بنگلہ دیش فضائی کے چیف کے علاوہ آرمی سٹاف کے سربراہ اور مسلح افواج ڈویژن کے پرنسپل سٹاف آفیسر سے بات چیت کی جس میں باہمی دل چسپی کے امور اور تمام دفاعی تعاون کو مزید مستحکم کرنے کے طریقوں پر تبادلہ خیال کیا گیا۔ انھوں نے ڈھاکہ میں قیام کے دوران بھارت کے ہائی کمشنر وکرم کے دورائے سوامی سے بھی بات چیت کی۔
U. No. 6018

(Visitor Counter : 154
سائنس اور ٹیکنالوجی کی وزارت
جے این سی اے ایس آر کے سائنس دانوں نے غیر مکعب والے لیٹس میں ڈی ایس ٹی کے استحکام والے سونے کی موثر معدنی خصوصیات کو اجاگر کیا
نئی دلّی ،26 ستمبر / سونا زندگ آلود نہ ہونے کی اپنی خصوصیت کی وجہ سے زیورات اور صنعتی استعمال کے لئے ہمیشہ سے مقبول دھات رہی ہے ۔ اے یو کی منفرد خصوصیت کرسٹل اسٹرکچر کے ایٹمی بندوبست میں خاص مقام رکھتی ہے ، جسے تکنیکی طور پر فیس سینٹرڈ کیوبک لیٹس  کہا جاتا ہے ۔
سائنس دانوں نے سب سے مستحکم ایف سی سی لیٹس میں تبدیلی کرکے سونے کی خصوصیات میں ایک نئی خصوصیت پیدا کی ہے اور اسے ایک نیا اوتار دیا ہے ، جس سے صنعت کے لئے سونے پر مبنی کیٹالائسس کا استعمال کیا جا سکتا ہے ۔
جے این سی اے ایس آر کے پروفیسر جی یو کلکرنی کی قیادت میں ایک ٹیم نے جمیٹریکل اشکال میں دی گئی مائکرو کرسٹل کی شکل میں کم سمٹری والی لیٹس پر مشتمل مرکب لیٹس میں اے یو کو مستحکم کیا ہے ۔ روایتی ایف سی سی سونے کے برعکس یہ بہت باریک کرسٹل اپنی کیٹالائٹک سرگرمیوں میں زیادہ موثر ہیں ۔ اس کے علاوہ ، یہ کرسٹل روایتی ایف سی سی اے یو میں مرکری اور ایکوا ریگیا سے زیادہ بہتر طور پر کام کرتے ہیں ۔ یہ اے یو کرسٹل ہمارے روز مرہ کے استعمال ہونے والے کرسٹلس کے بالکل مختلف انداز میں کام کرتے ہیں اور اس کا سہرا غیر روایتی لیٹس کے سر جاتا ہے ۔
اے سی ایس نینو جرنل میں شائع اس تحقیق کی حکومتِ ہند کے سائنس اینڈ ٹیکنا لوجی کے محکمے نے بھی حمایت کی ہے ، بشرطیکہ یہ انڈیا ایٹ ڈیزی اشتراک اور یوروپی یونین کے ہورائزن - 2020 تحقیق اور نینو سائنس فاؤنڈریز اینڈ فائن اینا لیسز  کے اختراعی پروگرام کی تکنیکی سپورٹ کے حامل ہوں ۔
اس کام میں کولکاتہ کے ایس آئی این پی کے پروفیسر ایم کے سانیال نے جے این سی اے ایس آر کی ٹیم میں شرکت کی اور نینو بیم تکنیک کے ساتھ ایکسرے مائکرو اسکوپی تکنیک  کو استعمال کیا ، جس سے کوئی ٹکڑے کرنے والی تکنیک کو استعمال کئے بغیر مختلف لیٹسز کو کرسٹل کی شکل میں تقسیم کرنے والی جرمنی کی پیٹرا III کے لئے استعمال کیا گیا ۔
اس مطالعے سے کئی حیرت انگیز چیزیں سامنے آئی ہیں ۔ کرسٹل کا مرکزی حصہ نچلی سیمٹری لیٹس سے مالا مال ہوتا ہے ، جب کہ یہ ایف سی سی مالا مال ٹپ کے ساتھ بند ہوتا ہے ۔
پبلیکشن اشاعت کا لنک /https://doi.org/10.1021/acsnano.0c02031
مزید تفصیل کے لئے ، اس ریسرچ کی شریک مصنف محترمہ چیتالی سو  سے chaitali@jncasr.ac.in پر رابطہ کیا جا سکتا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 5866
(Visitor Counter : 123
محنت اور روزگار کی وزارت
حکومت بچہ مزدوری کے خاتمے کے تئیں پابند عہد
نئی دہلی، 10فروری /حکومت ہند ملک سے بچہ مزدوری کے خاتمے کے تئیں پابند عہد ہے ۔ حکومت نے بچہ مزدوری  ایکٹ 1986 میں ترمیم کی ہے اور بچہ مزدوری  ترمیمی قانو 2016 وضع کیا ہے جو ایک ستمبر 2016 سے نافذ ہوگیا ہے۔ یہ ترمیمی قانون 14 سال سے کم عمر کے بچوں کے ذریعے کسی بھی پیشے اور طریقہ کار میں کام کرنے یا وہاں ملازمت کرنے پر مکمل پابندی عائد کرتا ہے۔ اسی طرح سے یہ ترمیمی قانون 14 سے 18 سال تک کے نوجوانوں کو کسی بھی خطرناک پیشہ یا طریقہ کار میں کام کے لئے لگائےجانے پر روک لگاتا ہے۔ یہ ترمیمی قانون ، قانون کی خلاف ورزی کی صورت میں آجرین کے لئے سخت تر سزا کا التزام کرتا ہے اور اس طرح کی خلاف ورزی کو قابل دست اندازی بناتا ہے۔
بچہ مزدوری سے متعلق قانون میں تر میم کرکے قانونی فریم ورک کو مضبوط کرنے کے بعد حکومت نے بچہ مزدوری  ترمیمی ضوابط 2017 بھی وضع کئے ہیں جو اس قانون کے التزامات کے موثر نفاذ کو یقینی بنانے کے لئے ریاستی حکومتوں اور ضلع انتظامیہ کی ذمہ داری اور فرائض طے کرتے ہیں۔حکومت نے ٹرینروں ، پریکٹشنروں ا ور تنفیذی و نگرانی ایجنسیوں کے لئے ایک معیاری آپریٹنگ طریقہ کار بھی وضع کیا ہے۔
محنت و روزگار کی وزارت بھی بچہ مزدوروں کی باز آباد کاری کے لئے 1988 سے نیشنل چائلڈ لیبر پروجیکٹ  اسکیم نافذ کررہی ہے۔ این سی ایل پی کے تحت 9 سے 14 سال تک کے بچوں کو کام سے نکالا جاتا ہے اور ان کا داخلہ این سی ایل پی اسپیشل ٹریننگ سینٹرس میں کرایا جاتا ہے جہاں انہیں باقاعدہ تعلیمی نظام کے اصل دھارے میں شامل کئے جانے سے قبل برج ایجوکیشن ، پیشہ ورانہ تربیت ، مڈ ڈےمیل ،اسٹائپنڈ صحت دیکھ بھال جیسی سہولتیں دستیاب کرا ئی جاتی ہیں۔ پانچ سے آٹھ سال تک کے بچوں کو سروشکشا ابھیان کے ساتھ قریبی تال میل کے ذریعہ براہ راست فورمل ایجوکیشن سسٹم سے جوڑا جاتا ہے۔
اس اسکیم کی چیئرمین ، سوسائٹی کے پروجیکٹ ڈائریکٹر ، ضلع نوڈل افسر، لیبر کمشنر اور محنت و روزگار کی وزارت کے ذریعہ برابر نگرانی کی جاتی ہے اور اس کا جائزہ لیا جاتا رہتا ہے۔
بچہ مزدوری قانون کے التزام کے موثر نفاذ اور این سی ایل پی اسکیم کے بحسن وخوبی نفاذ کو یقینی بنانے کے لئے ایک آن لائن پورٹل پینسل  ڈیولپ کیا گیا ہے تاکہ بہتر نگرانی اور نفاذ کے ذریعہ این سی ایل پی کو کامیاب بنایا جاسکے۔ یہ پورٹل مرکزی حکومت کو ریاستی حکومتوں ، اضلاع ، سبھی پروجیکٹ سوسائٹوں اور عام لوگوں سے جوڑتا ہے۔
ریاستوں /مرکز کے زیر انتظام علاقوں سے موصولہ اطلاعات کے مطابق گزشتہ پانچ برسوں کے دوران جن بچوں کو بچہ مزدوری سے باہر نکالا گیا ، ان کی بازآبادی کی جگہ اور انہیں فورمل ایجوکیشن سسٹم میں شامل کرایا گیا،کی مجموعی تعداد درج ذیل ہے:
|
|
سال
|
|
بچوں کی تعداد
|
|
2015-16
|
|
59076
|
|
2016-17
|
|
30979
|
|
2017-18
|
|
45344
|
|
2018-19
|
|
50284
|
|
2019-20 دسمبر 2020 تک) )
|
|
40050
رواں سال  کے دوران مرکزی زمرے کی اسکیم –نیشنل چائلڈ لیبرپروجیکٹ، کے لئے 78.00 کرو ڑ روپے کا بجٹی التزام  کیاگیا ہےجس کا مقصد کام سے الگ کئےگئے بچوں کی باز آباد کاری ہے۔
لائف انشورنس کارپوریشن آف انڈیا کے ذریعہ سوشل سیکورٹی فنڈ  کو مینٹین کیاجارہا ہے اور اس کا مقصد پردھان منتری جیون جیوتی بیمہ یوجنا  اور پردھان منتری سرکشا بیمہ یوجنا  اسکیموں کے ارتکاز کے تناظر میں مرکزی حکومت کے تعاون کی حصہ داری کی دستیابی ہے۔
یہ اطلاع محنت و روزگار کے مرکزی وزیر مملکت  جناب سنتوش کمار گنگوار نے آج لوک سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔
م ن۔ م م ۔ ج۔
U- 675
(Visitor Counter : 664
وزیراعظم کا دفتر
فرانس کی یورپ اور امور خارجہ کی وزیر سے وزیر اعظم کی ہندوستان میں ملاقات
فرانس کی یورپ اور امور خارجہ کی وزیر، محترمہ کیتھرین کولونا، جو 13 سے 15 ستمبر 2022 تک ہندوستان کے سرکاری دورے پر ہیں، نے آج وزیر اعظم مودی سے ملاقات کی۔ دو طرفہ اور باہمی دلچسپی کے دیگر امور پر تبادلہ خیال کے علاوہ وزیر نے صدر میکرون کا دوستی اور تعاون کا پیغام وزیر اعظم تک پہنچایا۔ وزیر اعظم مودی نے پیرس میں صدر میکرون اور جرمنی کے شلوس ایلماؤ کے ساتھ اپنی حالیہ ملاقاتوں کو یاد کیا اور جلد از جلد ہندوستان میں صدر کا استقبال کرنے کی اپنی خواہش کا اظہار کیا۔
قبائیلی امور کی وزارت
ٹاٹا الیکٹرانکس لمیٹیڈ اور قبائلی امور کی وزارت کے ذریعے جھارکھنڈ کے 4 اضلاع میں درج فہرست قبائل لڑکیوں کی بڑے پیمانے پر بھرتی مہم کا انعقاد
درج فہرست قبائل کی روزی روٹی پیدا کرنا اور خواتین کو بااختیار بنانا ہماری اہم ترجیحات: جناب ارجن منڈا
منتخب امیدواروں کو لے جانے والی خصوصی ٹرین کو قبائلی امور کے وزیر جناب ارجن منڈا کل جھنڈی دکھا کر روانہ کریں گے
قبائلی امور کے وزیر جناب ارجن منڈا 27 ستمبر 2022 کو دوپہر 12 بجے رانچی، جھارکھنڈ کے ہٹیا ریلوے اسٹیشن سے ہوسور کے لیے ایک خصوصی ٹرین کو ہری جھنڈی دکھائیں گے۔ خصوصی ٹرین 08633 مرکزی قبائلی امور کی وزارت اور مقامی انتظامیہ کے تعاون سے ٹاٹا الیکٹرانکس لمیٹڈ کے ذریعے چلائی گئی بھرتی مہم میں کل 1898 منتخب امیدواروں میں سے 822 لڑکیوں کی پہلی کھیپ کو لے کر جائے گی۔
اٹھارہ۔ انیس ستمبر 2022 کو ٹاٹا الیکٹرانکس پرائیویٹ لمیٹڈ کی طرف سے قبائلی امور کی وزارت کے تعاون کے ساتھ کھنٹی، سرائے کیلا، چائی باسا اور سمڈیگا میں 2 روزہ بھرتی مہم کا اہتمام کیا گیا تھا۔ یہ مہم سیوا پکھواڑا کے دوران جسے وزیراعظم کی سالگرہ کے دن کے موقع پر منایا جا رہا ہے، قبائلی امور کے وزیر جناب ارجن کی کوششوں سے شروع کی گئی تھی۔ اس اقدام کو زبردست رسپانس ملا اور اضلاع کے دیہی علاقوں سے 2600 سے زائد لڑکیوں اور نوجوان خواتین نے بھرتی مہم میں حصہ لیا، جن میں سے 1898 لڑکیوں کو 2 دنوں میں منتخب کیا گیا۔
جناب ارجن منڈا نے کہا کہ اس مہم کا مقصد نوجوان قبائلی لڑکیوں کو عزت مآب وزیر اعظم جانب نریندر مودی کی دور اندیش قیادت میں ملازمتیں فراہم کرکے بااختیار بنانا ہے۔ بھرتی کا اقدام پبلک پرائیویٹ پارٹنرشپ کی منفرد مثال ہے اور ریاست میں اپنی نوعیت کا پہلا اقدام ہے۔ جناب منڈا نے ٹاٹا الیکٹرانکس لمیٹڈ کا بھی شکریہ ادا کیا جو قبائلی نوجوانوں کو اپنی صلاحیتوں کو اپ گریڈ کرنے اور باوقار تنظیم کے ساتھ کام کرنے کے مناسب مواقع فراہم کر رہا ہے۔
قبائلی امور کی وزارت کے افسران اور ای ایم آر ایس اسکولوں کے اساتذہ کی ایک ٹیم نے ضلعی انتظامیہ اور ٹاٹا الیکٹرانکس لمیٹڈ کے ساتھ تال میل کیا۔ چاروں اضلاع کی ضلعی انتظامیہ نے بیداری پروگرام بنایا، ممکنہ امیدواروں کو متحرک کیا اور برسا کالج ، کھنٹی اور سمڈیگا کالج ، چائی باسا  اور سرائے کیلا  میں زیادہ سے زیادہ شرکت کو یقینی بنایا ۔
امیدواروں کی عمر 18-20 سال کے درمیان ہے اور کم از کم 12ویں جماعت پاس کی اہلیت والے امیدواروں کو تحریری امتحان کے دو راؤنڈز اور ایک ہی دن پریکٹیکل/فزیکل ٹیسٹ کے ایک دور کے ذریعے منتخب کیا گیا۔
کھنٹی کی 488 لڑکیوں میں سے کل 387، سرائکیلا کی 331 لڑکیوں میں سے 152، سمڈیگا کی 1071 لڑکیوں میں سے 846 اور چائی باسا کی 715 لڑکیوں میں سے 513 لڑکیوں نے بھرتی مہم میں کوالیفائی کیا اور انہیں تمل ناڈو کی ٹاٹا الیکٹرانکس کے ہوسور پلانٹ میں ملازمت دی جائے گی۔ کمپنی منتخب امیدواروں کو ایک مقررہ تنخواہ کے ساتھ تربیت، رہائش، خوراک، ہاسٹل اور نقل و حمل کو یقینی بنائے گی۔ شرکاء اپنے نئے اسائنمنٹ کا شدت سے انتظار کر رہی ہیں جس سے نہ صرف ان کو بااختیار بنانے میں مدد ملے گی بلکہ دوسری لڑکیوں کو بھی اعلیٰ تعلیم حاصل کرنے کی ترغیب ملے گی۔ ان لڑکیوں کو مخصوص اسائنمنٹ دینے سے پہلے خصوصی تربیت دی جائے گی۔
ٹاٹا کمیونیکیشن لمیٹڈ اور قبائلی امور کی وزارت کے افسران کی ایک ٹیم نے رانچی میں خیمہ زن ہیں اور ان لڑکیوں کو ان کے گاؤں سے بس کے ذریعے لانے اور ان کے آرام دہ سفر کو یقینی بنانے کے انتظامات کر رہے ہیں۔ ٹاٹا اور وزارت کے حکام کی ایک ٹیم بھی ان لڑکیوں کے ساتھ ہٹیا سے ہوسور تک جا رہی ہے۔ باقی امیدواروں کو دوسری لاٹ میں بھیجا جائے گا۔
۔۔۔۔۔۔۔۔۔۔۔
ش ح۔ا ک ۔ن ا۔

U- 10703
(Visitor Counter : 52
بجلی کی وزارت
وزارت بجلی کے تحت کام کرنے والی مرکزی سرکاری دائرہ کار کی صنعت آر ای سی نے کووڈ -19 وبائی مرض کی روک تھام کی غرض سے نافذ کئے گئے لاک ڈاؤن کے دوران راحتی کام شروع کئے
سرکاری دائرہ کار کی صنعت نے 76000ضرورتمند افراد کے لئے راشن اور کھانے کا انتظام کیا
نورتن این بی ایف سی نے یومیہ 500خوراک پیکٹ فراہم کرنے کی غرض سے دہلی پولس کے ساتھ تال میل قائم کیا
اس ادارہ نے اس سے قبل پی ایم کیئرس فنڈز میں 150کروڑ روپے کے بقدر کا عطیہ دیا تھا
نئی دہلی ،21؍اپریل2020:سری نگر سے کنیا کماری تک، جام نگر سے شیلانگ تک بھکمری یومیہ اجرت پر اپنا گزارہ کرنے والوں کے لئے اتنا ہی بڑا خطرہ ثابت ہورہی ہے، جتنا بڑا خطرہ کووڈ-19سے لاحق ہے۔ ان میں سے بہت سے نقل مکانی کرکے آنے والے مزدور بھارت کے مختلف حصوں سے تعلق رکھتے ہیں۔ان کی اس حالت زار کو دیکھ کر ایک نورتن مرکزی سرکاری دائرہ کار کی صنعت، جو آر ای سی لمٹیڈ کی ایک شاخ سی ایس آر کے تحت کام کرتی ہے، اس کے آر ای سی فاؤنڈیشن نے اپنے طورپر راحتی اقدامات شروع کئے ہیں۔ یہ ادارہ وزارت بجلی کے انتظامی کنٹرول کے تحت پاور سیکٹر کے پروجیکٹوں کو سرمایہ فراہم کرنے والے سرکردہ اداروں میں شمار ہوتا ہے۔یہ ادارہ 76000ایسے افراد اور ان کے کنبوں کو ، جن کا گزارہ یومیہ اجرت پر ہے، لاک ڈاؤن کے دوران پکا ہوا کھانا، راشن، مختلف طور سے فائدہ پہنچانے والے پیکٹ،ماسک، سینیٹائزر اور یہاں تک کہ پناہ گاہ بھی فراہم کررہا ہے۔آر ای سی فاؤنڈیشن نے ان سرگرمیوں کے لئے پہلے ہی 7کروڑ روپےکے بقدر کے مجموعی فنڈ کو منظوری دی ہے اور ایسے مزید فنڈز کو منظوری دی جارہی ہے۔
بجلی اور نئی وقابل احیاء توانائی کے مرکزی وزیر جناب آر کے سنگھ کی جانب سے دی گئی کال پر عمل کرتے ہوئے آر ای سی نے پہلے ہی وزیر اعظم کے شہریوں کی امداد بہم رسانی اور ہنگامی صورت حال میں راحت کاری کی فراہمیفنڈ میں 150کروڑ روپے کا عطیہ دیا ہے، تاکہ کورونا وائرس کے خلاف نبرد آزمائی کے خلاف جاری عمل میں اپنا تعاون دے سکے۔ اس کے علاوہ آر ای سی کے تمام تر ملازمین نے رضاکارانہ طورپر وزیر اعظم کے قومی راحت فنڈ میں اپنی ایک دن کی تنخواہ کے بقدر کا عطیہ بھی دیا ہے۔
آر ای سی فاؤنڈیشن ، متعلقہ ریاستی تحویل والے بجلی ترسیلی اداروں کے ساتھ مل کر اناج کے پیکٹ اور دیگر ضرورتوں کی تکمیل کرنے والے پیکٹ، مثلاً ماسک ، سینیٹائزر فراہم کرنے میں مصروف عمل ہے۔ آر ای سی نے دہلی پولس کے ساتھ بھی تال میل قائم کیا ہے، تاکہ 500فوڈز پیکٹس فراہم کرائےجاسکیں۔ ایک پیکٹ کی مدد سے روزانہ کی بنیاد پر 4کنبوں کے کھانے کی ضرورت پوری ہوسکتی ہے۔آر ای سی فاؤنڈیشن نے ترسیلی کمپنیوں ، بھارت بھر میں مختلف اضلاع کے کلکٹر حضرات ؍یا ڈسٹرکٹ مجسٹریٹ حضرات کو فنڈ بھی جاری کئے ہیں، تاکہ 10 سے 30 دنوں تک پکا ہوا کھانا دن میں دو مرتبہ فراہم کرایاجاسکے۔متعدد دیگر اضلاع کے ساتھ بھی ان کے علاقوں میں اس کے نفاذ کے لئے گفت و شنید جاری ہے۔اس کے علاوہ ان اضلاع میں جن افراد کے پاس گھر میں کھانا پکانے کی سہولت دستیاب ہے، انہیں فوڈ کِٹ بھی فراہم کرائے جارہے ہیں۔
آر ای سی ورلڈ ہیڈ کوارٹرز واقع گروگرام کی تعمیر میں مصروف عمل تقریباً 300 کارکنان کو، جن کا تعلق مختلف ریاستوں، مثلاً بہار، مغربی بنگال، اُڈیشہ اور گجرات وغیرہ سے ہے اور قرب و جوار کے دیگر ضرورتمند افراد کو راشن کی اشیاء مثلاً آٹا، چاول، دال، خوردنی تیل، صابن، سینیٹائزر وغیرہ ہفتہ میں دو مربتہ کی بنیاد پر فراہم کرائے جارہے ہیں۔
وزارت خزانہ
مجوزہ بین الاقوامی مالیاتی خدمات سینٹرز اتھارٹیریگولیشنز 2021
نئی دلی، 10؍مارچ، ہندوستان میں بین الاقوامی مالیاتی خدمات مراکز ، میں مالیاتی پروڈکٹس، مالیاتی خدمات اور مالی اداروں کو فروغ دینے اور منضبط کرنے کے لئےایک متحدہ ریگولیٹر کی شکل میں بین الاقوامی مالیاتی خدمات مراکز اتھارٹی قائم کی گئی ہے۔
تجارت کرنے میں آسانی پر خصوصی توجہ دینے کے ساتھ عالمی اعلیٰ روایات پر مبنی ایک جامع اور ہم آہنگ ریگولیٹری فریم ورک فروغ دینے کی کوشش میں ، جاری کنندگان کو عالمی پونجی تک رسائی کی سہولت کے لئے آئی ایف ایس سی اے نے ایک جامع فریم ورک کو قانونی شکل دینے کی تجویز رکھی ہے۔ اس مقصد کے لئے آئی ایف ایس سی اے ایک متحدہ ریگولیٹری فریم ورک کی تجویز دیتا ہے، جس میں  مختلف طرح کی سکیورٹیز کو جاری اور فہرست سازی کرنے اور ابتدائی اور مسلسل جانکاری دینے سے متعلق ضروریات کا ذکر کیا گیا ہے۔
آئی ایف ایس سی میں پونجی بازار، خاص طور سے ماحولیات، سماجی اور حکمرانی ، فِن- ٹیک، کارپوریٹ تشکیل نو وغیرہ کے شعبوں میں متنوع کاروباری ماڈل کے مالی تعاون کی حمایت کرتے ہیں۔ اسے یقینی بنانے کے لئے آئی ایف ایس سی اےکے مجوزہ فریم ورک میں اسٹارٹ اپ، چھوٹی اور درمیانہ انٹرپرائزز  اور اسپیشل پرپز ایکویزیشن کمپنی ، کے ذریعے سکیورٹیز کو جاری کرنے اور فہرست سازی کی سہولت دی گئی ہے۔ اس کے علاوہ قرض سکیورٹیز کو جاری کرنے اور فہرست سازی کے لئے بھی اہل فریم ورک کی تجویز پیش کی گئی ہے، جس میں ای ایس جی اور اسمارٹ شہروں پر مرکوز سکیورٹیز کو بھی شامل کیا گیا ہے۔
فِن ٹیک صنعت میں اختراع کو فروغ دینے کے لئے مالی سال 22-2021 کے مرکزی بجٹ میں گفٹ  سٹی میں عالمی سطح کے فِن ٹیک ہب کے قیام کا اعلان کیا گیاہے۔ آئی ایف ایس سی اے کے ذریعے مجوزہ فریم ورک سے امید ہے کہ یہ فن ٹیک اور دیگر اسٹارٹ اپ کمپنیوں کو سرمایہ جمع کرنے اور فہرت سازی کے لئے ایک ایکو سسٹم فراہم کرے گا۔
عالمی سطح پر اثاثہ یا کمپنیوں کو تحویل میں لینے کے سلسلے میں آئی پی او کے توسط سے سرمایہ جمع کرنے کے لئے اسپیشل پرپز ایکویزیشن کمپنیز ، ایک اہم ڈھانچہ بن گئی ہیں۔ فروغ پاتے بازار کے ساتھ تال میل رکھنے کے لئے آئی ایف ایس سی اے، آئی ایف ایس سی میں منظور شدہ اسٹاک ایکسچینجوں میں ایس پی اے سی کی پونجی جمع کرنے اور فہرست سازی کے لئے ایک مناسب فریم ورک کی تجویز کر رہاہے۔
سرمایہ کاروں اور گرین بونڈ، سوشل بونڈ، پائیدار بونڈ اور سسٹین ا یبلٹی سے جڑے بونڈ جاری کرنے والوں کے بیچ کے فرق کو کم کرنے میں پونجی بازار کے اہم رول کو ذہن میں رکھتے ہوئے آئی ایف ایس سی اے کا ہدف گفٹ  سٹی کو مستقل فائنانس کے لئے ایک اہم بین الاقوامی مرکز بنانا ہے۔ آئی ایف ایس سی اے کے ذریعے مجوزہ فریم ورک سے ماحولیات، سماجی اور حکمرانی کی مالی ضرورتوں کو حمایت ملنے کی امید ہے۔
مجوزہ فریم ورک، جاری کنندگان کو مختلف طرح کی ضرورتوں کے لئے سرمایہ جمع کرنے اور آئی ایف ایس سی میں بین الاقوامی اسٹاک ایکسچینجوں میں سکیورٹیز کی فہرست سازی کی سہولت فراہم کرے گا۔ آئی ایف ایس سی اے ریگولیشن 2021 کے مسودے کو آئی ایف ایس سی اے کی ویب سائٹ https://ifsca.gov.in/PublicConsultation مجوزہ ریگولیشن پر عام لوگوں کے تبصرے اور تجاویز 31 مارچ 2021 تک بھیجی جا سکتی ہے۔
وزارت خزانہ
’4.26 فیصد جی ایس 2023‘، اور ’5.85 فیصد جی ایس 2030‘ اور ’6.76 فیصد جی ایس 2061‘ کی فروخت  کے لیے نیلامی
حکومت ہند  نے درج ذیل کے فروخت  کا اعلان کیا ہے
 قیمتوں پر مبنی نیلامی کے ذریعہ 3,000 کروڑ روپے  کی اعلان کردہ رقم کے لیے ’4.26 فیصد گورنمنٹ سیکورٹی، 2023‘،  قیمتوں پر مبنی نیلامی کے ذریعہ 14,000 کروڑ روپے  کی اعلان کردہ رقم کے لیے ’5.85 فیصد گورنمنٹ سیکورٹی، 2030‘، اور  قیمتوں پر مبنی نیلامی کے ذریعہ 9,000 کروڑ روپے  کی اعلان کردہ رقم کے لیے ’ 6.76فیصد گورنمنٹ سیکورٹی، 2061‘۔ حکومت کو مذکورہ سیکورٹی/سیکورٹیز کے مقابلے میں 6,000 کروڑ روپے تک کی اضافی خریداری برقرار رکھنے کا اختیار ہوگا۔ یہ نیلامی 25 جون، 2021  کو ریزرو بینک آف انڈیا، ممبئی آفس، فورٹ، ممبئی کے ذریعہ ایک سے زیادہ قیمت کے طریقہ کار کا استعمال کرکے کی جائے گی۔
گورنمنٹ سیکورٹیز کی نیلامی میں غیر مسابقتی طور پر قیمت لگانے کی سہولت کے لیے اسکیم کے مطابق سیکورٹیز کی فروخت کی اطلاع شدہ رقم کا 5 فیصد تک اہل افراد اور اداروں کے لیے مختص کیا جائے گا۔
نیلامی کے لیے مسابقتی اور غیر مسابقتی دونوں بولیاں 25 جون 2021 کو ریزرو بینک آف انڈیا کور بینکنگ سلوشن  سسٹم پر الیکٹرانک شکل میں جمع کی جائیں گی۔ غیر مسابقتی بولیوں کو صبح 10.30 بجے اور صبح 11.00 بجے کے درمیان اور مسابقتی بولیوں کو صبح 10.30 اور 11.30 بجے کے درمیان جمع کیا جانا چاہیے۔
نیلامی کے نتائج کا اعلان 25 جون 2021  کو کیا جائے گا اور کامیاب بولی لگانے والوں کے ذریعہ ادائیگی 28 جون، 2021  کو ہوگی۔
صدر جمہوریہ کا سکریٹریٹ
صدرجمہوریہ ہند نے عملی طورپرآیوشمان بھئو مہم کا آغاز کیا
صدر جمہوریہ ہند محترمہ دروپدی مرمو نے آج  راج بھون، گاندھی نگر سے آیوشمان بھئو مہم کا عملی طور پر آغاز کیا۔
اس موقع پر خطاب کرتے ہوئے صدر جمہوریہ نے کہا کہ آیوشمان بھئو مہم کا مقصد ،کسی بھی شخص پیچھے نہیں رہنا چاہئے اور کوئی گاؤں پیچھے نہیں رہنا چاہئے یہ مہم ہمارے ملک کو یونیورسل ہیلتھ کوریج کے مقصد کو حاصل کرنے میں کامیاب بنائے گی۔ انہوں نے مزید کہا کہ اگر ہر فرد اور ہر خاندان صحت مند رہے گا تو صحت مند ہندوستان کی تعمیر کا عزم پورا ہو گا۔ انھیں یہ جان کر خوشی ہوئی کہ اس مقصد کو حاصل کرنے کے لیے ایک کثیر وزارتی نقطہ نظر اپنایا گیا ہے۔ انہوں نے کہا کہ سب کا تعاون ایسے بڑے مقاصد کے حصول میں مددگار ثابت ہوگا۔
صدر جمہوریہ نے کہا کہ تمام استفادہ کنندگان کو آیوشمان کارڈ فراہم کرنا۔ دیہی افراد کو صحت، حفظان صحت اور غذائیت کے بارے میں آگاہ کرنے کے لیے آیوشمان میٹنگوں کا انعقاد؛ آیوشمان میلوں کا انعقاد؛ اور آیوشمان آپکے دوار 3.0 پہل کے تحت ہفتہ میں ایک بار کمیونٹی ہیلتھ سینٹرز پر ماہر ڈاکٹروں کے دورے کا اہتمام، قابل تعریف اقدامات ہیں۔
صدر جمہوریہ نے کہا کہ ہندوستان بہت سے شعبوں میں نئی ٹیکنالوجی اور کام کرنے کے طریقوں کو اپنانے میں بڑے جوش و خروش کے ساتھ آگے بڑھ رہا ہے۔ انھیں یہ جان کر خوشی ہوئی کہ ’آیوشمان بھارت ڈیجیٹل مشن‘ ستمبر 2021 میں شروع کیا گیا تھا۔ انھوں نے یقین ظاہر کیا کہ ہندوستان دیگر شعبوں کی طرح صحت کی دیکھ بھال کی خدمات کے میدان میں بھی ڈیجیٹل شمولیت کی مثال قائم کرے گا۔
آیوشمان بھئو مہم مرکزی وزارت صحت اور خاندانی بہبود کی ایک جامع ملک گیر صحت کی دیکھ بھال کی پہل ہے جس کا مقصد ملک کے ہر گاؤں اور قصبے تک صحت کی دیکھ بھال کی خدمات کی کوریج فراہم کرنا ہے۔ یہ مہم 17 ستمبر سے 2 اکتوبر 2023 تک ’سیوا پکھواڑا‘ کے دوران نافذ کی جائے گی۔